text: نئی دہلی،17اکتوبر، وزیراعظم جناب نریندر مودی نے آج نئی دہلی میں آل انڈیا انسٹی ٹیوٹ آف آیوروید قوم کے نام وقف کیا۔ ملک کا پہلا آل انڈیا انسٹی ٹیوٹ آف آیوروید (اے آئی آئی اے) کو ایمس کے خطوط پر قائم کیا گیا ہے۔ آیوش کی وزارت کے تحت ایک اعلیٰ ادارے کے طور پر اے آئی آئی اے آیوروید کے روایتی علاج اور علاج معالجہ کے جدید ترین آلات اور ٹیکنالوجی کے درمیان تال میل پیدا کرے گا۔ آیوش کے وزیر مملکت (آزادانہ چارج) جناب سری پد نائک بھی اس موقع پر موجود تھے۔